Kyiiv
Kyiiv o Kiev (en ucraïnian Київ, Kyiiv ; en rus Киев, Kiev) es la capitala e vila mai granda d’Ucraïna. Se situa dins la part centre-nòrd del país, còsta lo riu Dnièpre. En julh de 2013 la ciutat comptava oficialament 2.847.200 abitants, e mai se d'autres nombres mai importants son estats avançats. 

Kyiiv es un centre important per çò qu’es de l’industria, de las sciéncias e tanben de la cultura per l'Euròpa de l'èst.

La data exacta de sa fondacion demòra descobeguda. Las recercas arqueologicas fan pensar que Kyiiv venguèt una vila a la fin del . Kyiiv foguèt la capitala de Rutenia, de la principautat de Kyiiv, del grand ducat de Rutenia, de la Republica populara ucraïniana, de l’Estat ucraïnian e de la Republica socialista sovietica d'Ucraïna. Kyiiv foguèt tanben lo centre administratiu  de la voïvodia de Kyiv, del governament de Kyiv, del districte general de Kyiiv pendent la Segonda Guèrra mondiala e de l'óblast de Kyiv.

La vila es un dels pus ancians centres de l'Euròpa de l'Èst e del cristianisme. La catedrala de Santa Sofia e la Laura de las baumas de Kyiiv son marcadas a la lista del patrimòni mondial.

Division administrativa 
La vila de Kyiiv es devesida en raiòns (en ucraïnian: район, valent a dire districtes o arrondiments, division tanben emplegada dins las províncias o óblasts). La capitala ucraïniana ten 10 raiòns:
 Raiòn de Shevchenko (Шевченківський район)
 Raiòn de Solomianka (Солом'янський район) 
 Raiòn de Pechersk (Печерський район)
 Raiòn de Podil (Подільський район)
 Raiòn de Holosíïv (Голосіївський район)
 Raiòn de Dàrnytsia (Дарницький район)
 Raiòn de Dnièpre (Дніпровський район)
 Raiòn de Desnà (Деснянський район)
 Raiòn d'Obolònh (Оболонський район)
 Raiòn de Sviatòshyn (Святошинський район)

Nòtas e referéncias 

Vila d'Ucraïna
Capitala europèa